Korean demilitarisoitu vyöhyke

pienoiskuva|Näkymä Etelästä Pohjois-Korean puolelle Yhteisellä turvallisuusalueella. Rajaviivan kummallakin puolella maiden sotilaita sekä etelän puolella yksi yhdysvaltalainen sotilas.
pienoiskuva|Eteläkorealainen raja-asema demilitarisoidulla vyöhykkeellä (2005).
Korean demilitarisoitu vyöhyke () on Pohjois- ja Etelä-Korean rajalla sijaitseva 250 kilometriä pitkä ja neljä kilometriä leveä vyöhykeBermudez (2001), pg 1." Background Note: North Korea", US Department of State, October, 2006., joka jakaa Korean niemimaan kahtia. Vyöhykettä pidetään myös maailman suurimpana miinakenttänä, joka sisältää arviolta miljoona maamiinaa molemmin puolin. Vyöhykkeen miinoittaminen alkoi Korean sodan jälkeen vuonna 1953 tarkoituksenaan estää Pohjois-Koreaa hyökkäämästä etelään.

Alue on tarkoin vartioitu ja linnoitettu. Läpikulku tapahtuu vain tiettyjen raja-asemien kautta erikoisluvan kanssa. Kumpikin valtio pitää omalla puolellaan vyöhykettä melko paljon joukkoja ja sotilasvoimaa. Lisäksi Etelä-Koreassa olevia Yhdysvaltojen joukkoja on usein alueella. Rajalla on tapahtunut ajoittaisia selkkauksia 1960-luvun lopulta alkaen.

Alueella elää luonnonvaraisia eläimiä, ja kasvillisuus on pääosin puita ja vähäisiä pensaita. Alueelta on löydetty neljä pohjoiskorealaisten kaivamaa tunnelia rajan ali. Nämä tunnelit ovat nykyään Etelä-Korean puolelta osin avoinna yleisölle. Etelä-Koreassa tehdään turistimatkoja tiettyihin paikkoihin demilitarisoidulla vyöhykkeellä.

 Lähteet 

 Aiheesta muualla 

Luokka:Etelä-Korean ja Pohjois-Korean raja
Luokka:Korean sota
Luokka:Kylmän sodan käsitteet